Santo Tomė (Korjentesas)
Santo Tomė (isp. Santo Tomé) – miestas Argentinoje, Korjenteso provincijoje, Brazilijos pasienyje, Urugvajaus dešiniajame krante, priešais San Boržą (sujungtas tiltu). Departamento centras. Miestas iškilęs virš šalia esančių pelkynų. Įkurtas 1632 m. jėzuitų misionierių, gvaranių gyvenamose teritorijose. Seniau turėjo net kelias pavadinimo formas: Santo Tomás, Santo Tomás Apóstol, Santo Thomé. 1817 m. kentėjo nuo portugalų antpuolių. Mieste vyksta liaudies folkloro šventė, karnavalas. Santo Tomė – populiari poilsio vieta. Miesto istorijos muziejus Pablo Argilaga.